62017TO0613_INF
Unionin yleisen tuomioistuimen määräys (kahdeksas jaosto) 22.1.2025 –La Guirigaña ym. v. EKP ja SRB
(Asia T‑613/17)
Kumoamis- ja vahingonkorvauskanne – Talous- ja rahapolitiikka – Luottolaitosten ja tiettyjen sijoituspalveluyritysten yhteinen kriisinratkaisumekanismi – Banco Popular Españolia koskeva kriisinratkaisujärjestely – Tutkittavaksi ottamisen edellytysten selvä osittainen puuttuminen – Kanne, joka on osittain selvästi täysin perusteeton
1.
Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Valmistelevat toimet – Yhteisen kriisinratkaisuneuvoston (SRB) päätös antaa kriisinratkaisumääräys – Voimaantulo – Sitovien oikeusvaikutusten puuttuminen – Ei ole
(SEUT 263 artikla; Euroopan parlamentin ja neuvoston asetuksen N:o 806/2014 18 artiklan 1–8 kohta ja 30 artiklan 1 ja 2 kohta)
(ks. 13 ja 14 kohta)
2.
Sopimussuhteen ulkopuolinen vastuu – Edellytykset – Lainvastaisuus – Vahinko – Syy-yhteys – Kumulatiiviset edellytykset – Edellytyksistä yhden täyttymättä jääminen – Koko kanteen hylkääminen
(SEUT 340 artiklan toinen kohta)
(ks. 19 kohta)
3.
Sopimussuhteen ulkopuolinen vastuu – Edellytykset – Syy-yhteys – Todistustaakka
(SEUT 340 artiklan toinen kohta)
(ks. 20 kohta)
4.
Sopimussuhteen ulkopuolinen vastuu – Edellytykset – Syy-yhteys – Toimielimen toimimatta jättäminen – Kyseinen toimimatta jättäminen ei ole vahingon ratkaiseva syy – Syy-yhteyden puuttuminen
(SEUT 340 artiklan toinen kohta)
(ks. 21 kohta)
Ratkaisu
1)
Kanne hylätään, koska sen tutkittavaksi ottamisen edellytykset osittain selvästi puuttuvat, ja koska se on osittain selvästi täysin perusteeton.
2)
Espanjan kuningaskunnan, Euroopan komission, Banco Santander, SA:n, Banco Popular Español, SA:n sekä Diego Martinez Pastorin, Maria Emilia Antón-Pacheco Maquedan, Pablo Sanchez Romeron ja Ana Isabel Calvo Monjen väliintulohakemuksista ei ole tarpeen lausua.
3)
La Guirigaña, SL ja muut kantajat, joiden nimet luetellaan liitteessä, vastaavat omista oikeudenkäyntikuluistaan, ja heidät velvoitetaan korvaamaan Euroopan keskuspankin ja yhteisen kriisinratkaisuneuvoston oikeudenkäyntikulut.
4)
Espanjan kuningaskunta, Euroopan komissio sekä Martinez Pastor, Antón-Pacheco Maqueda, Sanchez Romero ja Calvo Monje vastaavat omista väliintulohakemuksiin liittyvistä oikeudenkäyntikuluistaan.
5)
Banco Santander vastaa omista oikeudenkäyntikuluistaan, ja se velvoitetaan korvaamaan Banco Popular Españolin välitoimihakemuksiin liittyvät oikeudenkäyntikulut.